**Թարմացվել է 21․04․2025 թ․**

 **Ծառայության նկարագիր**

|  |  |
| --- | --- |
| Անվանում | ՀՀ բնակավայրերի՝ բեռնատար ավտոմոբիլների երթևեկությունն արգելված փողոցներում բեռնափոխադրումների իրականացման նպատակով բեռնատար ավտոմոբիլների երթևեկությունը թույլատրող ժամանակավոր թույլտվություն։ |
| Արդյունք |  Տրամադրվում է ՀՀ բնակավայրերի՝ բեռնատար ավտոմոբիլների երթևեկությունն արգելված փողոցներում բեռնափոխադրումների իրականացման նպատակով բեռնատար ավտոմոբիլների երթևեկությունը թույլատրող ժամանակավոր թույլտվություն՝ անցագիր։ |
| Դիմումատու | Ֆիզիկական և իրավաբանական անձինք։ |
| Ծառայության տեսակ | Ծառայությունը մատուցվում է առցանց և առձեռն եղանակով։  |
| Ներկայացման ենթակա տեղեկատվություն | Դիմում, որում նշվում են սեփականատիրոջ ազգանունը, անունը, հայրանունը, ավտոմոբիլի մակնիշը, հաշվառման համարանիշը, բեռնափոխադրում իրականացնելու նպատակը, ժամկետը, վայրը` սկզբնակետն ու վերջնակետը, երթուղին, ինչպես նաև ժամանակավոր թույլտվություն ստանալը հիմնավորող այլ տեղեկություններ: Դիմումին կից ներկայացվում են ավտոմոբիլի հաշվառման վկայագրի պատճենը, ինչպես նաև այլ փաստաթղթեր (եթե այդպիսիք առկա են), որոնք հիմնավորում են բեռնատար ավտոմոբիլների երթևեկությունն արգելված փողոցներում բեռնափոխադրում իրականացնելու անհրաժեշտությունը: |
| Կոնտակտային տվյալներ | **Հասցե՝ ք․ Երևան, Իսակովի 9,****Էլ․ փոստ՝ e-request.am,****Հեռ. + (374) 11 563 418։** |
|  Գործընթաց | Թույլտվություն ստանալու համար դիմումատուի կողմից նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ։ Պահանջվող տեղեկությունները կամ փաստաթղթերը թերի ներկայացնելու դեպքում անձին տրվում է 5-օրյա ժամկետ` փաստաթղթերն ամբողջությամբ ներկայացնելու համար: Դիմումն ստանալու օրվանից 3 աշխատանքային օրվա ընթացքում համայնքային ոստիկանությունը կատարում է հետևյալ գործողություններից որևէ մեկը`1) տալիս է ժամանակավոր թույլտվություն.2) ընդունում է որոշում ժամանակավոր թույլտվություն տալը մերժելու մասին:Ժամանակավոր թույլտվություն տալը մերժվում է, եթե` 1) բեռնափոխադրման ժամանակ կարող է վտանգվել ճանապարհային երթևեկության մասնակիցների կյանքն ու առողջությունը կամ կարող է դադարեցվել կամ սահմանափակվել (առաջանալ խցանումներ) ճանապարհային երթևեկությունը.2) անձը սույն կարգով սահմանված ժամկետում չի ներկայացնում կամ թերի է ներկայացնում պահանջվող տեղեկությունները կամ փաստաթղթերը.3) դիմողի առաջարկած երթուղով կամ ժամանակահատվածում բեռնափոխադրման իրականացման նպատակով ժամանակավոր թույլտվություն տալը հնարավոր չէ, և նա հրաժարվում է համայնքային ոստիկանության կողմից առաջարկված երթուղով կամ այլ ժամանակահատվածում փոխադրման իրականացման նպատակով ժամանակավոր թույլտվություն ստանալուց.4) բեռնափոխադրումները կարող են իրականացվել առանց ժամանակավոր թույլտվություն ստանալու` այլ երթուղով: |
| Ծառայության վճար | Պետական տուրք նախատեսված չէ։ |
| Վճարում |  Նախատեսված չէ։  |
| Կարգավորումներ |  ՀՀ կառավարության 2011 թվականի հունիսի 2-ի N 787-Ն որոշում։  |
| Բողոքարկման ընթացակարգ | Բողոքներն ու առաջարկությունները կարող են ներկայացվել թղթային տարբերակով՝ ք․ Երևան, Իսակովի 9 հասցեով, նաև առցանց՝ **e-request.am** կայքով՝ վերադասության կարգով, ինչպես նաև դատական կարգով։ |